SCB Financial Markets คาดกรอบเงินบาทวันนี้ 34.15-34.45 บ./ดอลลาร์
SCB Financial Markets คาดเงินบาทวันนี้ (25 เม.ย.66) เคลื่อนไหวในกรอบ 34.15-34.45 บาท/ดอลลาร์
SCB Financial Markets คาดเงินบาทวันนี้ (25 เม.ย.66) เคลื่อนไหวในกรอบ 34.15-34.45 บาท/ดอลลาร์
25 เม.ย. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (25 เม.ย.66) เคลื่อนไหวในกรอบ 34.15-34.45 บาท/ดอลลาร์ โดยดัชนีดอลลาร์สหรัฐเมื่อเทียบกับตะกร้าสกุลเงินร่วงลงแตะจุดต่ำสุดในรอบกว่า 1 สัปดาห์ ตลาดรอดูการประชุมธนาคารกลางสหรัฐ (เฟด) และการประชุมของธนาคารกลางยุโรป (อีซีบี) ในสัปดาห์หน้า
ขณะที่นักลงทุนจับตาการเปิดเผย รายงานตัวเลข GDP ของสหรัฐฯ ประจำไตรมาสแรก และดัชนีราคาค่าใช้จ่ายเพี่อการบริโภคส่วนบุคคล (PCE) ในสัปดาห์นี้
ส่วนดัชนีดาวโจนส์ตลาดหุ้นนิวยอร์กปิดบวกเล็กน้อย  ขณะที่ดัชนี Nasdaq ปิดในแดนลบ ก่อนที่บริษัทเทคโนโลยีรายใหญ่ เช่น ไมโครซอฟท์  อะเมซอน จะเปิดเผยผลประกอบการในสัปดาห์นี้